Dôležité právne oznámenie

|

52005PC0341

Návrh rozhodnutie Rady, ktorým sa povoľuje uvedenie párkov, salám a podobných výrobkov s pridanými fytosterolmi/fytostanolmi na trh ako nových potravín alebo nových prídavných látok v súlade s nariadením Európskeho parlamentu a Rady (ES) č. 258/97  /* KOM/2005/0341 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 28.7.2005KOM(2005) 341 v konečnom zneníNávrhROZHODNUTIE RADY,ktorým sa povoľuje uvedenie párkov, salám a podobných výrobkov s pridanými fytosterolmi/fytostanolmi na trh ako nových potravín alebo nových prídavných látok v súlade s nariadením Európskeho parlamentu a Rady (ES) č. 258/97(predložená Komisiou)DÔVODOVÁ SPRÁVASpoločnosť Pouttu Ltd. predložila 30. marca 2000 v zmysle článku 4 nariadenia (ES) č. 258/97 o nových potravinách a nových prídavných látkach príslušným fínskym orgánom žiadosť o to, aby Fínsko mohlo uviesť na trh potraviny s pridanými fytosterolmi ako nové potraviny alebo nové prídavné látky.V prvej hodnotiacej správe z Fínska bolo uvedené, že fytosteroly sú z hľadiska ľudskej spotreby bezpečné. Ostatné členské štáty však vzniesli odôvodnené námietky voči ich uvedeniu na trh ako nových potravín alebo nových prídavných látok. Z tohto dôvodu bolo potrebné rozhodnutie o povolení prostredníctvom postupu spolurozhodovania v súlade s článkom 7 ods. 1 nariadenia (ES) č. 258/97.Na základe námietok členských štátov Komisia požiadala bývalý Vedecký výbor pre potraviny (SFC) o stanovisko, ktoré bolo poskytnuté 5. marca 2003. Výbor SCF vo svojom stanovisku k žiadostiam o povolenie rôznych potravín obohatených o sterol, vrátane žiadosti spoločnosti Pouttu Ltd. dospel k záveru, že pridanie fytosterolov je bezpečné za predpokladu, že denná spotreba nepresiahne 3g.Výbor (SCF) ďalej vo svojom stanovisku „Všeobecné stanovisko k dlhodobým účinkom zvýšeného príjmu fytosterolov z rôznych zdrojov potravy, s osobitnou pozornosťou venovanou účinkom ß-karoténu“ z 26. septembra 2002 uviedol, že z príjmu presahujúceho 3g denne nebol dokázaný žiadny ďalší úžitok, ale vysoký príjem by mohol spôsobiť nežiaduce účinky, a že by z tohto dôvodu bolo vhodné vyvarovať sa príjmu fytosterolov presahujúceho 3g denne.Na základe týchto údajov bol 30. apríla 2004 Stálemu výboru pre potravinový reťazec a zdravie zvierat predložený na hlasovanie návrh rozhodnutia Komisie, ktorým sa povoľuje uvedenie párkov, salám a podobných výrobkov na trh s pridanými fytosterolmi/fytostanolmi ako nových potravín alebo nových prídavných látok. Jedenásť členských štátov hlasovalo proti nemu, tri v jeho prospech a jeden členský štát sa zdržal hlasovania.K návrhu predloženému Komisiu výbor poskytol negatívne stanovisko Následne podľa článku 13 ods. 4 písm. b) nariadenia (ES) č. 258/97 a v súlade s článkom 5 rozhodnutia Rady 1999/468/ES musí Komisia teraz predložiť Rade návrh týkajúci sa opatrení, ktoré sa majú prijať. Rada bude mať tri mesiace na to, aby rozhodla kvalifikovanou väčšinou a svoje rozhodnutie oznámila Európskemu parlamentu, ktorý k nemu na základe zváženia môže zaujať stanovisko v súlade s článkom 8 uvedeného rozhodnutia.NávrhROZHODNUTIE RADY,ktorým sa povoľuje uvedenie párkov, salám a podobných výrobkov s pridanými fytosterolmi/fytostanolmi na trh ako nových potravín alebo nových prídavných látok v súlade s nariadením Európskeho parlamentu a Rady (ES) č. 258/97RADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach[1] a najmä na jeho článok 7,so zreteľom na návrh Komisie,keďže:(1) Spoločnosť Pouttu Ltd. 30. marca 2000 požiadala príslušné fínske orgány o uvedenie potravín s pridanými fytosterolmi na trh ako nových potravín alebo nových prídavných látok.(2) Príslušné fínske orgány vydali 23. októbra 2000 svoju prvú hodnotiacu správu.(3) V tejto hodnotiacej správe dospel príslušný fínsky orgán pre hodnotenie potravín k záveru, že fytosteroly/fytostanoly sú z hľadiska ľudskej spotreby bezpečné.(4) Komisia poslala 12. decembra 2000 túto prvú hodnotiacu správu všetkým členským štátom.(5) V rámci obdobia 60 dní stanoveného v článku 6 ods. 4 uvedeného nariadenia boli v súlade s týmto ustanovením vznesené odôvodnené námietky voči uvedeniu týchto výrobkov na trh.(6) Vedecký výbor pre potraviny (SCF) vo svojom stanovisku „Všeobecné stanovisko k dlhodobým účinkom zvýšeného príjmu fytosterolov z rôznych zdrojov potravy, s osobitnou pozornosťou venovanou účinkom (-karoténu“ z 26. septembra 2002 uviedol, že z príjmu presahujúceho 3g denne nebol dokázaný žiadny ďalší úžitok, ako aj to, že vysoký príjem by mohol spôsobiť nežiadúce účinky, a že by z tohto dôvodu bolo vhodné vyvarovať sa príjmu rastlinných sterolov presahujúceho 3g denne.(7) Okrem toho SCF vo svojom stanovisku k žiadostiam o povolenie rôznych potravín obohatených o rastlinný sterol z 5. marca 2003 zopakoval svoje obavy zo zvýšenej spotreby pochádzajúcej zo širokého okruhu potravín s pridanými fytosterolmi. Zároveň však SCF potvrdil, že v súvislosti so žiadosťou spoločnosti Pouttu Ltd. pridanie fytosterolov do širokého okruhu mäsových výrobkov bolo bezpečné.(8) V cieľom vyvrátiť obavy týkajúce sa zvýšenej spotreby fytosterolov/fytostanolov z rôznych výrobkov, preto spoločnosť Pouttu Ltd. súhlasila, že do žiadosti zahrnie iba párky so zníženým obsahom tuku.(9) Nariadením Komisie (ES) č. 608/2004[2] ktoré sa týka označovania potravín a potravinových prísad s pridanými fytosterolmi, fytosterolovými estermi, fytostanolmi a/alebo fytostanolovými estermi sa zabezpečí, aby boli spotrebiteľom poskytnuté nevyhnutné informácie s cieľom zabrániť nadmernému príjmu pridaných fytosterolov.(10) Stály výbor pre potravinový reťazec a zdravie zvierat neposkytol kladné stanovisko,PRIJALA TOTO ROZHODNUTIE:Článok 1Potraviny a prídavné látky opísané v prílohe 1 s pridanými fytosterolmi/fytostanolmi uvedenými v prílohe 2, ďalej len výrobky, je možné uviesť na trh v Spoločenstve.Článok 2Výrobky sa uvedú takým spôsobom, aby ich bolo možné ľahko rozdeliť na porcie s najvyšším obsahom 3g (v prípade jednej dennej porcie) alebo najvyšším obsahom 1g (v prípade troch porcií za deň) pridaných fytosterolov/fytostanolov.Krájané párky, salámy a podobné výrobky budú balené v porciách.Článok 3Toto rozhodnutie je určené spoločnosti Pouttu Ltd. Vanha Talvitie 11 C, FIN – 00580 Helsinki.V Bruseli […]Za RadupredsedaPríloha 1 -Výrobky uvedené v článku 1Párky, salámy a podobné výrobky so zníženým obsahom tuku (celkový obsah tuku ≤ 10%; saturovaný tuk ≤ 5%).Príloha 2Špecifikácie fytosterolov a fytostanolov, ktoré sa budú pridávať do potravín a prídavných látokDefinícia:Fytosteroly a fytostanoly sú steroly a stanoly extrahované z rastlín a môžu sa vyskytovať vo voľnej forme alebo vo forme esterov s mastnými kyselinami vhodnými na použitie v potravinách.Zloženie (na základe metódy GC-FID alebo ekvivalentnej metódy):( 80% (-sitosterol( 15% (-sitostanol( 40 % kampesterol( 5 % kampestanol( 30 % stigmasterol( 3 % brassikasterol( 3 % iné steroly/stanolyKontaminácia/čistota (na základe metódy GC-FID alebo ekvivalentnej metódy):Fytosteroly a fytostanoly získané z iných zdrojov ako z rastlinného oleja vhodného pre potraviny, musia byť bez kontaminantov, čo je najlepšie zabezpečiť viac ako 99 % čistotou prídavnej látky fytosterolu/fytostanolu.[1] Ú. v. ES L 43, 14.2.1997, s. 1.[2] Ú. v. EÚ L 97, 1.4.2004, s. 44.


                              EURÓPSKA
                              KOMISIA

                                                     V Bruseli 26. 6. 2015
                                                     COM(2015) 217 final

                                                     2015/0111 (NLE)

                                             Návrh

                                   ROZHODNUTIE RADY

     o stanovisku k rozhodnutiu č. 1/2015, ktoré sa má prijať v mene Európskej únie v rámci
            Spoločného veterinárneho výboru zriadeného Dohodou medzi Európskym
          spoločenstvom a Švajčiarskou konfederáciou o obchode s poľnohospodárskymi
                výrobkami, o zmene dodatkov 1, 2, 3, 4, 5, 6, 7, 10 a 11 k prílohe 11

SK                                                                                SK
 ---pagebreak---                                    DÔVODOVÁ SPRÁVA

     1.   KONTEXT NÁVRHU
          Dohoda medzi Európskym spoločenstvom a Švajčiarskou konfederáciou o obchode
          s poľnohospodárskymi výrobkami (ďalej len „poľnohospodárska dohoda“)
          nadobudla platnosť 1. júna 2002.
          Od poslednej zmeny dodatkov k prílohe 11 k poľnohospodárskej dohode došlo k
          viacerým zmenám alebo aktualizáciám právnych predpisov.
          V súlade s ustanoveniami dohody Švajčiarsko predložilo spoločnému veterinárnemu
          výboru plán spresňujúci opatrenia, ktoré chce zaviesť na schválenie svojich podnikov
          na produkciu hydiny a násadových vajec. V dohode sa stanovuje, že tento plán
          uznáva Spoločný veterinárny výbor.
          Až do 31. decembra 2014 Švajčiarsko môže použiť výnimku v prípade vyšetrenia na
          zistenie prítomnosti trichinely v jatočných telách a mäse domácich ošípaných
          určených na výkrm a zabitie v bitúnkoch s nízkou kapacitou. Okrem toho nedávno
          došlo k zmene právnych predpisov EÚ o vyšetreniach na zistenie prítomnosti
          trichinely, a tak v záujme postupného prispôsobovania súčasných postupov
          Švajčiarska treba túto výnimku preskúmať.
          Od nadobudnutia platnosti poľnohospodárskej dohody došlo k zmenám
          legislatívnych ustanovení v dodatkoch 1, 2, 3, 4, 5, 6, 7 a 10 k jej prílohe 11. Boli
          zmenené adresy kontaktných miest uvedených v dodatku 11.
          Preto treba upraviť znenie ustanovení dodatkov 1, 2, 3, 4, 5, 6, 7, 10 a 11 k prílohe
          11 k poľnohospodárskej dohode.
          Článkom 19 ods. 1 prílohy 11 k poľnohospodárskej dohode sa zriaďuje Spoločný
          veterinárny výbor zložený zo zástupcov oboch strán. Je poverený skúmaním
          všetkých otázok týkajúcich sa uvedenej prílohy a jej uplatňovania a vykonávaním
          úloh, ktoré sú v nej stanovené. Má najmä rozhodovaciu právomoc v prípadoch
          stanovených v prílohe 11. Článkom 19 ods. 3 prílohy 11 k poľnohospodárskej
          dohode je tento výbor oprávnený meniť dodatky k nej, najmä na účel ich úprav a
          aktualizácie.
          Únia musí rozhodnúť o stanovisku, ktoré má zaujať v rámci Spoločného
          veterinárneho výboru, pokiaľ ide o prijatie potrebných zmien prílohy 11. V súlade
          s článkom 5 ods. 2 prvým pododsekom rozhodnutia č. 2002/309/ES, Euratom
          stanovisko Únie prijme Rada na návrh Komisie.
          Rozhodnutie Spoločného veterinárneho výboru č. 1/2015 sa uverejní v Úradnom
          vestníku Európskej únie.

     2.   PRÁVNE PRVKY NÁVRHU
          Návrh je založený na článku 207 ods. 4 Zmluvy o fungovaní Európskej únie v
          spojení s jej článkom 218 ods. 9.

SK                                             2                                                  SK
 ---pagebreak---                                                                   2015/0111 (NLE)

                                                        Návrh

                                            ROZHODNUTIE RADY

     o stanovisku k rozhodnutiu č. 1/2015, ktoré sa má prijať v mene Európskej únie v rámci
            Spoločného veterinárneho výboru zriadeného Dohodou medzi Európskym
          spoločenstvom a Švajčiarskou konfederáciou o obchode s poľnohospodárskymi
                výrobkami, o zmene dodatkov 1, 2, 3, 4, 5, 6, 7, 10 a 11 k prílohe 11

     RADA EURÓPSKEJ ÚNIE,
     so zreteľom na Zmluvu o fungovaní Európskej únie, a najmä na jej článok 207 ods. 4 v
     spojení s jej článkom 218 ods. 9,
     so zreteľom na návrh Európskej komisie,
     keďže:
     (1)      Dohoda medzi Európskym spoločenstvom a Švajčiarskou konfederáciou o obchode s
              poľnohospodárskymi výrobkami1 (ďalej len „poľnohospodárska dohoda“) nadobudla
              platnosť 1. júna 2002.
     (2)      Podľa článku 19 ods. 1 prílohy 11 k poľnohospodárskej dohode je Spoločný
              veterinárny výbor (ďalej len „Spoločný veterinárny výbor“) zodpovedný za
              prerokovanie všetkých otázok týkajúcich sa uvedenej prílohy a jej uplatňovania a za
              vykonávanie úloh, ktoré sú v nej stanovené. V súlade s článkom 19 ods. 3 uvedenej
              prílohy môže Spoločný veterinárny výbor rozhodnúť o zmene dodatkov k nej, najmä
              na účel ich úpravy a aktualizácie.
     (3)      V článku 5 ods. 2 prvom pododseku rozhodnutia Rady a Komisie 2002/309/ES,
              Euratom2 sa stanovuje, že stanovisko Európskej únie v rámci Spoločného
              veterinárneho výboru prijme Rada na návrh Komisie.
     (4)      Únia by mala prijať stanovisko, ktoré má zaujať v rámci Spoločného veterinárneho
              výboru, pokiaľ ide o prijatie potrebných zmien.
     (5)      Rozhodnutie Spoločného veterinárneho výboru č. 1/2015 by malo nadobudnúť
              účinnosť dňom jeho prijatia,
     PRIJALA TOTO ROZHODNUTIE:

                                                      Článok 1
     Stanovisko, ktoré má Európska únia zaujať v rámci Spoločného veterinárneho výboru
     zriadeného článkom 19 ods. 1 prílohy 11 k Dohode medzi Európskym spoločenstvom
     a Švajčiarskou konfederáciou o obchode s poľnohospodárskymi výrobkami, pokiaľ ide

     1
              Ú. v. EÚ L 114, 30.4.2002, s. 132.
     2
              Rozhodnutie Rady a Komisie 2002/309/ES, Euratom o Dohode o vedeckej a technologickej spolupráci
              zo 4. apríla 2002 o uzavretí siedmich dohôd so Švajčiarskou konfederáciou (Ú. v. ES L 114, 30.4.2002,
              s. 1).

SK                                                         3                                                          SK
 ---pagebreak---      o zmeny dodatkov 1, 2, 3, 4, 5, 6, 7, 10 a 11 k prílohe 11, sa zakladá na návrhu rozhodnutia
     Spoločného veterinárneho výboru priloženého k tomuto rozhodnutiu.

                                              Článok 2
     Rozhodnutie č. 1/2015 Spoločného veterinárneho výboru zriadeného Dohodou medzi
     Európskym spoločenstvom a Švajčiarskou konfederáciou o obchode s poľnohospodárskymi
     výrobkami, ktorým sa menia dodatky 1, 2, 3, 4, 5, 6, 7, 10 a 11 k prílohe 11 k dohode, sa
     uverejní v Úradnom vestníku Európskej únie hneď po jeho prijatí.

                                              Článok 3
     Rozhodnutie č. 1/2015 Spoločného veterinárneho výboru zriadeného Dohodou medzi
     Európskym spoločenstvom a Švajčiarskou konfederáciou o obchode s poľnohospodárskymi
     výrobkami nadobudne účinnosť dňom jeho prijatia.

                                              Článok 4
     Toto rozhodnutie je určené členským štátom.
     V Bruseli

                                                Za Radu
                                                predseda

SK                                                 4                                                SK


               EURÓPSKA KOMISIA
            V Bruseli1. 10. 2015
            COM(2015) 469 final
            2015/0230(NLE)
            Návrh
            ROZHODNUTIE RADY
            o pozícii, ktorú má Európska únia zaujať v rámci Konferencie ministrov Svetovej obchodnej organizácie k pristúpeniu Libérijskej republiky do WTO

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

               Členovia Svetovej obchodnej organizácie (ďalej len „WTO“) a Libérijská republika dosiahli záverečnú fázu uzatvorenia dohody o podmienkach pristúpenia Libérijskej republiky do tejto organizácie. Táto skutočnosť je výsledkom rokovaní trvajúcich osem rokov, ktoré sa začali v roku 2007 predložením žiadosti Libérijskej republiky o pristúpenie do WTO. Zhrnutie podmienok pristúpenia sa uvádza ďalej v bode 5.

               Komisia predkladá podmienky pristúpenia Libérijskej republiky do WTO na schválenie Rade a považuje tieto podmienky za vyrovnaný a ambiciózny súbor záväzkov týkajúcich sa otvorenia trhu, ktorý prinesie značný úžitok tak Libérijskej republike, ako aj jej obchodným partnerom, ktorí sú členmi WTO. Žiadosť Libérie o pristúpenie bola preskúmaná v súlade s pokynmi Generálnej rady WTO pre pristúpenie najmenej rozvinutých krajín a berúc do úvahy celkové obojstranné obchodné vzťahy s Libériou v kontexte partnerstva EÚ – AKT.

               •Súlad s existujúcimi ustanoveniami v danej oblasti politiky

                  Multilateralizmus je ústredným prvkom obchodnej politiky EÚ, ktorá podporuje pristúpenie tretích krajín do WTO za vhodných podmienok.

               •Súlad s ostatnými politikami Únie

               V súlade s vonkajšou činnosťou a rozvojovou politikou EÚ sa na základe návrhu Libéria zakotví do mnohostranného obchodného systému v súlade s pokynmi Generálnej rady WTO pre pristúpenie najmenej rozvinutých krajín a berúc do úvahy celkové obojstranné obchodné vzťahy s Libériou v kontexte partnerstva EÚ – AKT.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Podľa článku 218 ods. 9 Zmluvy o fungovaní Európskej únie (ZFEÚ) sa vyžaduje rozhodnutie Rady, ktorým sa schvália podmienky pristúpenia Libérijskej republiky do WTO pred tým, ako EÚ formálne podporí toto schválenie vo WTO.

               •Subsidiarita (v prípade iných ako výlučných právomocí)

               Neuplatňuje sa. Výlučná právomoc EÚ pre obchod.

               •Proporcionalita

               Neuplatňuje sa. Vyžaduje sa rozhodnutie Rady podľa článku 218 ods. 9 ZFEÚ.

               •Výber nástroja

               Neuplatňuje sa. Vyžaduje sa rozhodnutie Rady podľa článku 218 ods. 9 ZFEÚ.

               3.VÝSLEDKY HODNOTENÍ EX-POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Hodnotenia ex post/kontroly vhodnosti existujúcich právnych predpisov

                  Neuplatňuje sa

               •Konzultácie so zainteresovanými stranami

                  Neuplatňuje sa

               •Získavanie a využívanie expertízy

                  Neuplatňuje sa

               •Posúdenie vplyvu

                  Nie je potrebné. Vyžaduje sa rozhodnutie Rady podľa článku 218 ods. 9 ZFEÚ.

               •Vhodnosť právnych predpisov a ich zjednodušenie

                  Návrh nesúvisí s Programom regulačnej vhodnosti a efektívnosti (REFIT).

               •Základné práva

                  Návrh nemá nijaké dôsledky na ochranu základných práv.

               4.VPLYV NA ROZPOČET

                  Návrh nemá vplyv na rozpočet.

               5.OSTATNÉ PRVKY

               •Plány vykonávania a mechanizmy monitorovania, hodnotenia a predkladania správ

                  Neuplatňuje sa

               •Podrobné vysvetlenie konkrétnych ustanovení návrhu

               Zhrnutie podmienok pristúpenia

               Listiny záväzkov

               Tovar (celkovo)

               Priemerná konečná viazaná colná sadzba v prístupovom zozname pre Libériu je 26,6 %.

               Priemerná konečná viazaná colná sadzba na poľnohospodárske produkty je 23,6 %, t. j. nižšia ako sadzba na priemyselný tovar, kde sa zistila úroveň 27,2 %.

               Libéria zavedie väčšinu konečných viazaných colných sadzieb od dátumu pristúpenia. V prípade 249 colných položiek, t. j. 4 % jej listiny záväzkov, zavedie Libéria priemerné konečné viazané colné sadzby až do roku 2019.

               Na to, že ide o jednu z najmenej rozvinutých krajín, majú tieto priemerné úrovne colných sadzieb veľmi vysokú úroveň, najmä vzhľadom na malú veľkosť a zraniteľnosť hospodárstva Libérie.

               Priemyselný tovar

               Priemerná konečná viazaná colná sadzba na nepoľnohospodárske produkty je 27,2 %.

               Libéria viaže 100 % svojej listiny záväzkov, pričom prijíma záväzky viazanej colnej sadzby pre všetok priemyselný tovar.

               Najvyššie colné sadzby dosahujú 50 % v prípade farieb, plastov pre domácnosť, hygienického papiera a dreveného nábytku.

               Poľnohospodársky tovar

               Priemerná konečná viazaná colná sadzba na poľnohospodárske produkty je 23,6 %.

               Najvyššie colné sadzby v poľnohospodárstve sú na úrovni 50 % v prípade kakaových bôbov, rajčiakového kečupu a minerálnych vôd.

               Služby

               Listina špecifických záväzkov Libérie v sektore služieb je vzhľadom na to, že patrí medzi najmenej rozvinuté krajiny, veľmi komplexná a ambiciózna. Libéria prijme záväzky týkajúce sa prístupu na trh a záväzky vnútroštátneho zaobchádzania v širokej škále odvetví služieb vrátane odborných služieb, počítačových a iných obchodných služieb, komunikačných služieb, stavebných, distribučných, súkromných vzdelávacích, environmentálnych a finančných služieb (poisťovacie a bankové služby), súkromne financovaných zdravotníckych a sociálnych služieb, služieb v oblasti cestovného ruchu, rekreácie, kultúry a športu a dopravných služieb (služby námornej, vnútrozemskej vodnej a cestnej dopravy a pomocné služby súvisiace so všetkými druhmi dopravy).

               Záväzky podľa protokolu

               V záverečnej, multilaterálnej fáze procesu pristúpenia sa členovia WTO kolektívne usilovali o zabezpečenie základnej zlučiteľnosti obchodných právnych predpisov a inštitúcií Libérie s pravidlami a dohodami WTO, čo stanovili v správe pracovnej skupiny.

               Na realizáciu niektorých záväzkov voči WTO sa požadovala technická pomoc a/alebo prechodné obdobia. Pokiaľ ide o prechodné obdobia, Libéria má do 1. augusta 2017 zabezpečiť plný súlad so záväzkami WTO, pokiaľ ide o poplatky a platby v súvislosti s dovozom a vývozom, technické prekážky v obchode a sanitárne a fytosanitárne opatrenia. Libéria bude mať tiež možnosť do 1. augusta 2019 zachovať niektoré investičné stimuly nezlučiteľné s investičnými opatreniami vzťahujúcimi sa na obchod.

               2015/0230 (NLE)

               Návrh

               ROZHODNUTIE RADY

               o pozícii, ktorú má Európska únia zaujať v rámci Konferencie ministrov Svetovej obchodnej organizácie k pristúpeniu Libérijskej republiky do WTO

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 91, článok 100 ods. 2 a článok 207 ods. 4 prvý pododsek v spojení s článkom 218 ods. 9,

               so zreteľom na návrh Európskej komisie,

               keďže:

               (1)Vláda Libérijskej republiky podala 13. júna 2007 žiadosť o pristúpenie k Dohode o založení Svetovej obchodnej organizácie (WTO) uzavretej v Marrákeši, a to v súlade s článkom XII uvedenej dohody.

               (2)Dňa 18. decembra 2007 bola zriadená pracovná skupina pre pristúpenie Libérijskej republiky s cieľom dosiahnuť dohodu o podmienkach pristúpenia prijateľných pre Libérijskú republiku a všetkých členov WTO.

               (3)Komisia dohodla v mene Únie celý rad záväzkov týkajúcich sa otvorenia trhu zo strany Libérijskej republiky, ktoré sú v súlade s pokynmi Generálnej rady WTO pre pristúpenie najmenej rozvinutých krajín a ktoré spĺňajú požiadavky Únie, berúc do úvahy dvojstranné obchodné vzťahy s Libérijskou republikou v kontexte partnerstva EÚ – AKT.

               (4)Tieto záväzky sú teraz zapracované do Protokolu o pristúpení Libérijskej republiky do WTO.

               (5)Očakáva sa, že pristúpenie do WTO bude mať pozitívny a dlhodobý vplyv na proces hospodárskej reformy a udržateľný rozvoj v Libérijskej republike.

               (6)Protokol o pristúpení by sa mal preto schváliť.

               (7)V článku XII Dohody o založení WTO sa stanovuje, že podmienky pristúpenia je potrebné dohodnúť medzi pristupujúcim členom a WTO a že Konferencia ministrov WTO schváli podmienky pristúpenia zo strany WTO. V článku IV.2 Dohody o založení WTO sa stanovuje, že v období medzi zasadnutiami Konferencie ministrov vykonáva jej funkcie Generálna rada.

               (8)Preto je potrebné stanoviť pozíciu, ktorú má Únia zaujať v rámci Konferencie ministrov WTO k pristúpeniu Libérijskej republiky do WTO,

               PRIJALA TOTO ROZHODNUTIE:

               Článok 1

               Pozícia, ktorú má Európska únia zaujať v rámci Konferencie ministrov Svetovej obchodnej organizácie k pristúpeniu Libérijskej republiky do WTO, je pristúpenie schváliť.

               Článok 2

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda